CELEX: 32022R0684
Language: lv
Date: 2022-04-28 00:00:00
Title: Komisijas Īstenošanas regula (ES) 2022/684 (2022. gada 28. aprīlis), ar ko attiecībā uz jaunā pārtikas produkta galakto-oligosaharīda lietošanas nosacījumiem groza Īstenošanas regulu (ES) 2017/2470 (Dokuments attiecas uz EEZ)

29.4.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 126/10
               
            
         KOMISIJAS ĪSTENOŠANAS REGULA (ES) 2022/684
         (2022. gada 28. aprīlis),
         ar ko attiecībā uz jaunā pārtikas produkta galakto-oligosaharīda lietošanas nosacījumiem groza Īstenošanas regulu (ES) 2017/2470
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2015/2283 (2015. gada 25. novembris) par jauniem pārtikas produktiem un ar ko groza Eiropas Parlamenta un Padomes Regulu (ES) Nr. 1169/2011 un atceļ Eiropas Parlamenta un Padomes Regulu (EK) Nr. 258/97 un Komisijas Regulu (EK) Nr. 1852/2001 (1), un jo īpaši tās 12. pantu,
         tā kā:
         
                     (1)
                  
                  
                     Regula (ES) 2015/2283 paredz, ka Savienībā tirgū drīkst laist tikai tādus jaunos pārtikas produktus, kas ir atļauti un iekļauti jauno pārtikas produktu Savienības sarakstā.
                  
               
                     (2)
                  
                  
                     Saskaņā ar Regulas (ES) 2015/2283 8. pantu tika pieņemta Komisijas Īstenošanas regula (ES) 2017/2470 (2), ar ko izveido atļauto jauno pārtikas produktu Savienības sarakstu.
                  
               
                     (3)
                  
                  
                     Īstenošanas regulas (ES) 2017/2470 pielikumā ietvertajā Savienības sarakstā galakto-oligosaharīds iekļauts kā atļauts jaunais pārtikas produkts.
                  
               
                     (4)
                  
                  
                     Saskaņā ar Eiropas Parlamenta un Padomes Regulas (EK) Nr. 258/97 (3) 5. pantu galakto-oligosaharīdu ir atļauts laist tirgū kā jaunu pārtikas produktu, kas izmantojams virknē pārtikas produktu, arī tādos maisījumos zīdaiņiem un papildu ēdināšanas maisījumos zīdaiņiem, kas definēti Eiropas Parlamenta un Padomes Regulā (ES) Nr. 609/2013 (4).
                  
               
                     (5)
                  
                  
                     Komisijas Īstenošanas regula (ES) 2021/900 (5) atļāva grozīt jaunā pārtikas produkta galakto-oligosaharīda lietošanas nosacījumus. Konkrētāk, jaunā pārtikas produkta galakto-oligosaharīda lietošanas daudzums Eiropas Parlamenta un Padomes Direktīvas 2002/46/EK (6) definētajos uztura bagātinātājos tika no 0,333 kg galakto-oligosaharīda kilogramā uztura bagātinātāja (33,3 %) palielināts uz 0,450 kg galakto-oligosaharīda kilogramā uztura bagātinātāja (45,0 %) visām lietotāju grupām, izņemot zīdaiņus un mazus bērnus.
                  
               
                     (6)
                  
                  
                     2019. gada 19. novembrī uzņēmums Dairy Crest Ltd, kas veic tirdzniecību kā uzņēmums Saputo Dairy UK, (“pieteikuma iesniedzējs”) Komisijai saskaņā ar Regulas (ES) 2015/2283 10. panta 1. punktu iesniedza pieteikumu, kurā lūgts grozīt jaunā pārtikas produkta galakto-oligosaharīda lietošanas nosacījumus. Pieteikuma iesniedzējs lūdza galakto-oligosaharīda lietojumu papildināt ar visām lietotāju grupām paredzētiem piena konditorejas izstrādājumiem, sieru un kausēto sieru, sviestu un ziežamiem produktiem.
                  
               
                     (7)
                  
                  
                     2020. gada 21. decembrī Komisija saskaņā ar Regulas (ES) 2015/2283 10. panta 3. punktu konsultējās ar Eiropas Pārtikas nekaitīguma iestādi (“Iestāde”) un lūdza to sniegt zinātnisku atzinumu, kurā novērtēts ierosinātais jaunā pārtikas produkta galakto-oligosaharīda lietojuma paplašinājums.
                  
               
                     (8)
                  
                  
                     2021. gada 14. septembrī saskaņā ar Regulas (ES) 2015/2283 11. pantu tika pieņemts Iestādes zinātniskais atzinums “Galakto-oligosaharīda kā jauna pārtikas produkta lietojuma paplašināšanas drošums saskaņā ar Regulu (ES) 2015/2283” (7).
                  
               
                     (9)
                  
                  
                     Iestāde zinātniskajā atzinumā secināja, ka, ievērojot ierosināto lietojuma papildināšanu ar piena konditorejas izstrādājumiem, sieru un kausēto sieru, sviestu un ziežamiem produktiem, jaunais pārtikas produkts, kas sastāv no ≥ 57 % galakto-oligosaharīda sausnas, laktozes un radniecīgiem saharīdiem, ir nekaitīgs un tāpēc ir lietderīgi grozīt galakto-oligosaharīda lietošanas nosacījumus.
                  
               
                     (10)
                  
                  
                     Ar pieteikumā sniegto informāciju un Iestādes atzinumu pietiek, lai varētu konstatēt, ka ierosinātās jaunā pārtikas produkta lietošanas nosacījumu izmaiņas ir saskaņā ar Regulas (ES) 2015/2283 9. pantu un 12. panta 1. punktu un ka tās būtu jāapstiprina.
                  
               
                     (11)
                  
                  
                     Tāpēc būtu attiecīgi jāgroza Īstenošanas regulas (ES) 2017/2470 pielikums.
                  
               
                     (12)
                  
                  
                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Īstenošanas regulas (ES) 2017/2470 pielikumu groza saskaņā ar šīs regulas pielikumu.
         
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2022. gada 28. aprīlī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 327, 11.12.2015., 1. lpp.
         
         
            (2)  Komisijas Īstenošanas regula (ES) 2017/2470 (2017. gada 20. decembris), ar ko saskaņā ar Eiropas Parlamenta un Padomes Regulu (ES) 2015/2283 izveido jauno pārtikas produktu Savienības sarakstu (OV L 351, 30.12.2017., 72. lpp.).
         
            (3)  Eiropas Parlamenta un Padomes Regula (EK) Nr. 258/97 (1997. gada 27. janvāris), kas attiecas uz jauniem pārtikas produktiem un jaunām pārtikas produktu sastāvdaļām (OV L 43, 14.2.1997., 1. lpp.).
         
            (4)  Eiropas Parlamenta un Padomes Regula (ES) Nr. 609/2013 (2013. gada 12. jūnijs) par zīdaiņiem un maziem bērniem paredzētu pārtiku, īpašiem medicīniskiem nolūkiem paredzētu pārtiku un par pilnīgiem uztura aizstājējiem svara kontrolei, un ar ko atceļ Padomes Direktīvu 92/52/EEK, Komisijas Direktīvas 96/8/EK, 1999/21/EK, 2006/125/EK un 2006/141/EK, Eiropas Parlamenta un Padomes Direktīvu 2009/39/EK un Komisijas Regulas (EK) Nr. 41/2009 un (EK) Nr. 953/2009 (OV L 181, 29.6.2013., 35. lpp.).
         
            (5)  Komisijas Īstenošanas regula (ES) 2021/900 (2021. gada 3. jūnijs), ar ko atbilstoši Eiropas Parlamenta un Padomes Regulai (ES) 2015/2283 atļauj mainīt jaunā pārtikas produkta galakto-oligosaharīda lietošanas nosacījumus un groza Komisijas Īstenošanas regulu (ES) 2017/2470 (OV L 197, 4.6.2021., 71. lpp.).
         
            (6)  Eiropas Parlamenta un Padomes Direktīva 2002/46/EK (2002. gada 10. jūnijs) par dalībvalstu tiesību aktu tuvināšanu attiecībā uz uztura bagātinātājiem (OV L 183, 12.7.2002., 51. lpp.).
         
            (7)  EFSA Journal 2021; 19(10):6844.
      
      
         
            PIELIKUMS
            
                         
                     
                     
                        Īstenošanas regulas (ES) 2017/2470 pielikuma 1. tabulā (“Atļautie jaunie pārtikas produkti”) ierakstu “Galakto-oligosaharīds” aizstāj ar šādu:
                        
                           
                                       Atļautais jaunais pārtikas produkts
                                    
                                    
                                       Jaunā pārtikas produkta lietošanas nosacījumi
                                    
                                    
                                       Īpašas papildu marķēšanas prasības
                                    
                                    
                                       Citas prasības
                                    
                                    
                                       Datu aizsardzība
                                    
                                 
                                       “Galakto-oligosaharīds
                                    
                                    
                                       
                                          Konkrēta pārtikas kategorija
                                       
                                    
                                    
                                       
                                          Maksimālais līmenis (izteikts kā kg galakto-oligosaharīda attiecība pret kg galaprodukta)
                                       
                                    
                                    
                                        
                                    
                                    
                                        
                                    
                                    
                                        
                                    
                                 
                                       Uztura bagātinātāji, kas atbilst definīcijai Direktīvā 2002/46/EK
                                    
                                    
                                       0,333 
                                    
                                 
                                       Uztura bagātinātāji, kas atbilst definīcijai Direktīvā 2002/46/EK, izņemot zīdaiņus un mazus bērnus
                                    
                                    
                                       0,450  (atbilst 5,4  g galakto-oligosaharīdu porcijā; ne vairāk kā 3 porcijas dienā līdz augstākais 16,2  g dienā)
                                    
                                 
                                       Piens
                                    
                                    
                                       0,020 
                                    
                                 
                                       Piena dzērieni
                                    
                                    
                                       0,030 
                                    
                                 
                                       Ēdienreizes aizstājēji svara kontrolei (dzērienu formā)
                                    
                                    
                                       0,020 
                                    
                                 
                                       Piena dzērienu analogi
                                    
                                    
                                       0,020 
                                    
                                 
                                       Jogurts
                                    
                                    
                                       0,033 
                                    
                                 
                                       Deserti uz piena bāzes
                                    
                                    
                                       0,043 
                                    
                                 
                                       Saldēti piena deserti
                                    
                                    
                                       0,043 
                                    
                                 
                                       Augļu dzērieni un enerģijas dzērieni
                                    
                                    
                                       0,021 
                                    
                                 
                                       Ēdienreizes aizstājēji zīdaiņiem (dzērienu formā)
                                    
                                    
                                       0,012 
                                    
                                 
                                       Bērniem paredzēta sula
                                    
                                    
                                       0,025 
                                    
                                 
                                       Bērniem paredzēti jogurta dzērieni
                                    
                                    
                                       0,024 
                                    
                                 
                                       Bērniem paredzēti deserti
                                    
                                    
                                       0,027 
                                    
                                 
                                       Bērniem paredzētas uzkodas
                                    
                                    
                                       0,143 
                                    
                                 
                                       Bērniem paredzēti graudaugu produkti
                                    
                                    
                                       0,027 
                                    
                                 
                                       Dzērieni, kas paredzēti intensīvas muskuļu piepūles gadījumos, īpaši sportistiem
                                    
                                    
                                       0,013 
                                    
                                 
                                       Sula
                                    
                                    
                                       0,021 
                                    
                                 
                                       Augļu pīrāgu pildījums
                                    
                                    
                                       0,059 
                                    
                                 
                                       Augļu izstrādājumi
                                    
                                    
                                       0,125 
                                    
                                 
                                       Batoniņi
                                    
                                    
                                       0,125 
                                    
                                 
                                       Graudaugu produkti
                                    
                                    
                                       0,125 
                                    
                                 
                                       Tādi maisījumi zīdaiņiem un papildu ēdināšanas maisījumi zīdaiņiem, kas atbilst definīcijai Regulā (ES) Nr. 609/2013
                                    
                                    
                                       0,008 
                                    
                                 
                                       Piena konditorejas izstrādājumi
                                    
                                    
                                       0,05 
                                    
                                 
                                       Sieri un kausētie sieri
                                    
                                    
                                       0,1 
                                    
                                 
                                       Sviests un ziežami produkti
                                    
                                    
                                       0,1 ”